H&TE Minister Dr. Vanlalthlana'n 'Popular Culture & Literature: Emerging Trends' Lehkhabu Tlangzarh,"980/2024-2025 Aizawl the 27th June, 2024 : Vawiin khan Dr Vanlalthlana, Minister, Higher & Technical Education chuan a pisaah lehkhabu ‘Popular Culture & Literature: Emerging Trends’ tih chu a tlangzarh. He lehkhabu hi Department of English, Government T. Romana College buatsaih niin literature huang chhunga popular culture - music, games, comics, film leh nunphungah te pholan a nih dan hrang hrang zirchianna bakah thu leh hla lama hnuhma neite kutchhuak dah khawmna a ni. Thuziak tluangtlam (prose) 15 leh poem 17 lai mai a chuang a ni. Editor pathum – Dr. Lalrinmawii Tochhawng, Pu Tommy Remchhunga leh Pi Lalmawizuali Khiangte te buatsaih lehkhabu tlangzarh inkhawm Dr Dorothy Zonunsangi kaihhruaiah hian Minister chuan thu sawiin popular culture chungchang ziaka hnutchhiaha awmte hi, ṭhangthar aqm zel turte tan rohlu, an rawn la enlet fo tur a nih thu a sawi. Hei mai bakah hian literature leh kawng engkimah mihringte hian thiamna thar, a bikin Artificial Intelligence te hmang tangkai thiam turin a fuih bawk a, Mizo culture vawnṭhat nana literature hman ṭangkai a tul zia a sawi bawk a ni. He huna thusawitu dang Dr Jenifer Lalbiakdiki, Principal, GTRC chuan he lehkhabu hi college tana mellung pawimawh tak anih thu sawiin, popular culture hi tunlai khawvel nihphung tarlanna a nih avangin rual u zawkte leh naupang zawkte tan hlei hlei a pawimawh dawn a ni a ti. Lehkhabu thlir lawkna hi Pi Catherine Lalhruaitluangi Chhangte-in a hmang a, lawmthu sawina hun hi Dr. Lalrinmawii Tochhawngin a hmang bawk. Attachment Loading attachment...",Dated: 27 th Jun 24 4:43 PM,https://dipr.mizoram.gov.in/post/hte-minister-dr-vanlalthlanan-popular-culture-literature-emerging-trends-lehkhabu-tlangzarh